 Vas megye
 Vas megye
  
  Ország
  Magyarország
  Régió
  Nyugat-Dunántúl
  Megyeszékhely
  Szombathely
  Települések száma
  216
  megyei jogú városok
  1
  egyéb városok
  12
  Népesség
  Teljes népesség
  257 688 fő 
  Népsűrűség
  78 fő/km?
  Földrajzi adatok
  Terület
  3336,20 km?
  Térkép
  
  Vas megye elhelyezkedése Magyarországon
  Földrajz
  Természetföldrajzát tekintve Magyarország egyik legváltozatosabb területe, felerészt síkság, nyugati része hegyes, délnyugati része dombos terület. Éghajlata hűvösebb, csapadékosabb, mint a magyarországi átlag. Ásványkincsekben szegény.
  Vízrajz
  Vas megye felszíni vizekben és felszín alatti termálvizekben egyaránt gazdag.
  Tavak:
Szajki-tó
Vadása-tó
Bajánsenyei-tó
Máriaújfalui-tó
Döröskei-tó
Gersekaráti-tó
  Folyóvizek:
Rába
Gyöngyös
Pinka
Répce
Marcal
Kerka
Sorok
Perint
  Víztározók:
Bük–Bő–Gór-víztározó
Kőszeg–Lukácsháza-víztározó
  Vas megye jellemző földrajzi pontjai
a megye legészakibb települése Csánig (Sárvári járás),
a megye legdélibb települése Velemér (Körmendi járás),
a megye legkeletibb települése Szergény (Celldömölki járás),
a megye legnyugatibb települése Felsőszölnök (Szentgotthárdi járás).
  Járások
  Járás neve	Székhely	Település	Ebből város	Népesség	Terület (km?)	Népsűrűség (fő/km?)
  Celldömölki járás	Celldömölk	28	2	24 787	474,13	52
  Körmendi járás	Körmend	46	2	26 865	614,53	44
  Kőszegi járás	Kőszeg	21	3	25 473	286,45	89
  Sárvári járás	Sárvár	42	2	38 862	685,46	57
  Szentgotthárdi járás	Szentgotthárd	16	1	15 180	255,04	60
  Szombathelyi járás	Szombathely	40	2	110 504	646,36	171
  Vasvári járás	Vasvár	23	1	13 623	374,14	36
  Kistérségek
  Kistérség neve	Központ	Település	Ebből város	Népesség	Terület (km?)	Népsűrűség (fő/km?)
  Celldömölki kistérség	Celldömölk	28	2	24 787	474,13	52
  Csepregi kistérség	Csepreg	16	2	10 643	184,86	58
  Körmendi kistérség	Körmend	25	1	20 967	330,91	63
  Kőszegi kistérség	Kőszeg	15	1	17 971	185,07	97
  Őriszentpéteri kistérség	Őriszentpéter	22	1	6 412	305,23	21
  Sárvári kistérség	Sárvár	32	2	35 721	601,98	59
  Szentgotthárdi kistérség	Szentgotthárd	15	1	14 666	233,43	63
  Szombathelyi kistérség	Szombathely	40	2	110 504	646,36	171
  Vasvári kistérség	Vasvár	23	1	13 623	374,14	36
  
  
  
  A szombathelyi megyeháza
  Kőszeg látképe a Jurisics-várból
  Városok
  Település	Lakónépesség	Kistérség
  Szombathely	78 025 fő	Szombathelyi járás
  Sárvár	14 887 fő	Sárvári járás
  Kőszeg	11 747 fő	Kőszegi járás
  Körmend	11 305 fő	Körmendi járás
  Celldömölk	10 694 fő	Celldömölki járás
  Szentgotthárd	8862 fő	Szentgotthárdi járás
  Vasvár	4216 fő	Vasvári járás
  Bük	3618 fő	Kőszegi járás
  Vép	3266 fő	Szombathelyi járás
  Csepreg	3296 fő	Kőszegi járás
  Répcelak	2627 fő	Sárvári járás
  Jánosháza	2465 fő	Celldömölki járás
  Őriszentpéter	1142 fő	Körmendi járás
  Nevezetességek Vas megye településein:
  Szombathely
  A római Savaria, melynek fennmaradtak e korból származó emlékei (Romkert fórum, mozaikok, Mercurius–szentély). Az ásatások leletei a Savaria Múzeumban tekinthetők meg. Az Iseum Romkertben az Isis-szentély látható. További érdekességek a Püspöki Székesegyház (1791), a copf Püspöki Palota, az Egyházmegyei Múzeum, a Szent Erzsébet plébániatemplom, a ferences kolostor, a dominikánus templom, a Művészeti Galéria.
  Kőszeg
  Hangulatos történelmi városközpontjának kedvelt kirándulási célpontja a Jurisics vár, mely a törökök feletti győzelem emlékeit őrzi.
  Ják
  Római katolikus apátsági temploma 1220–1256 között épült, többször bővítették, mellette a Szent Jakab-kápolna 1260 körüli időszakból származik. 1781-ig a templomot cinterem (temető) vette körül. 1896–1904 között Schulek Frigyes tervei szerint restaurálták. Kapuja 1663-ban épült, kőfala későbbi. A román kori magyar templomépítészet legjelentősebb megmaradt alkotása.
  Az Őrség népi építészetének emlékei:
  Zömében Nyugat-Magyarországon, kisebb részben a szlovéniai Muravidéken található történeti és néprajzi tájegység. Története azzal kezdődik, hogy a honfoglaló magyarok a nyugati kapu védelmére őrállókat telepítettek. Innen ered a táj neve is. A nyugati határvidéken különös fontosságú volt a határőrizet az Árpádok korában.
  Szalafőt hét szer alkotja, a legarchaikusabb őrségi települést. A népi építészetnek a Pityerszeri Falumúzeum állít emléket, ahol láthatók még a környékre jellemző lakóépületek, az ún. kerített ház, a kontyos ház és a kástu. Az Olajmúzeumban a tökmagültetés eszközeit állították ki. További látnivalója a Jakosa porta szintén a régen itt lakó parasztok életébe enged betekintést.
  Őriszentpéter az Őrség központja, egyedülálló, kilenc szerből álló település. Védett őrségi lakóházak, boronapajta látogathatók itt.
  Pankaszon áll az Őrség egyik legszebb szoknyás haranglába, mely 1775-ben fából készült.
  Velemér Árpád kori műemléktemploma késő román és kora gót építészeti stílusjegyeket mutat, a 13. század végén a Szentháromság tiszteletére szentelték. 
  Egészségturizmus (gyógy- és welnessturizmus)
  Gyógyfürdők a megyében:
Büki Gyógyfürdő – Bükfürdő: 1957 őszén határában kőolajat kerestek, de a várakozással szemben a fúrások meleg vizet hoztak a felszínre. A község felismerve a felfedezés jelentőségét a melegvízkútra 1962-ben fürdőt épített. Vizét 1965-ben hivatalosan is gyógyvízzé nyilvánították. A fedett fürdő 1972-ben nyílt meg, ezzel alkalmas lett az egész évi gyógyüdülésre is. 1973-ban gyógyfürdővé, 1979-ben országos jelentőségű gyógyhellyé nyilvánították. A lakosság fogyása előbb megállt, majd dinamikus növekedésnek indult. 1992-ben megnyílt a rekreációs park is. Ma a fürdő az ország második legnagyobb gyógyfürdője. Területe 14 hektár, 26 medencével (ebből 11 fedett), 5 ezer négyzetméter vízfelülettel rendelkezik. 
Gyógy-és Wellnessfürdő Sárvár - Sárvár: A termálfürdőben 2002 decemberében gyógy- és wellnessfürdőt is nyitottak. A fürdő 2004-ben Wellness Center kategóriában, 2005-ben Wellness Medicina kategóriában nyerte el a Magyar Wellness Társaság nívódíját. 2004-ben Sárvárt felvették az Európai Királyi Fürdők Szövetségébe. 2007-ben a fürdő kiérdemelte az EUROPESPA-med minőségi díjat.
Vulkán Gyógy- és Élményfürdő - Celldömölk: 1245 m mélységből érkezik a celli Vulkán gyógyvíz , mely nátrium hidrogén-karbonátos, kloridos lágy víz jelentős fluorid tartalommal. A kutat 2003-ban fúrták, víze főképpen a mozgásszervi panaszok enyhítésére szolgál.
Vas Megyei Rehabilitációs Kórház és Gyógyfürdő - Szentgotthárd
  Termálfürdők a megyében:
Fedett Uszoda és Termálfürdő - Szombathely: Zöldövezeti 3 hektáros területen fekvő fürdőlétesítmény, 2003-ban újították fel és bővítették ki. 50 méteres, feszített víztükrű úszómedence, meleg vizes lazítómedence, gyermekmedence található itt. Vize ivókúra foemájában fogyasztható emésztőrendszeri megbetegedések, savtúltengés, epehólyag és epeutak betegségeinek orvoslására.
